**Sajószentpéter Városi Önkormányzat Képviselő-testülete**

a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X. 30.) EMMI rendelet,

a munka törvénykönyvéről szóló 2012. évi I. törvény alapján

pályázatot hirdet

**a Sajószentpéteri Művelődési és Sportközpont, Városi Könyvtár  
igazgatói (intézményvezetői)**

munkakör betöltésére

**Munkakör megnevezése:** igazgató (intézményvezető)

Az igazgató (intézményvezető) munkakör betöltésére a munka törvénykönyvéről szóló 2012. évi I. törvény (a továbbiakban: Mt.) alapján munkaviszony keretében kerül sor. Az igazgató (intézményvezető) az Mt. szerinti vezető állású munkavállalónak minősül.

**A munkaviszony időtartama:**

A munkaviszony határozott időre, 2023. április 16. napjától - 2028. április 15. napjáig – új munkavállaló esetén három hónap próbaidő kikötésével – jön létre.

**A munkavégzés helye:** Sajószentpéteri Művelődési és Sportközpont, Városi Könyvtár 3770 Sajószentpéter, Sport utca 32.

**Foglalkoztatás jellege:** Teljes munkaidő

**A munkakörbe tartozó lényeges feladatok:**

* a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben és az intézmény alapító okiratában meghatározott feladatok ellátása,
* a jogszabályokban és Sajószentpéter Városi Önkormányzat Képviselő-testülete által meghatározott közművelődési célok és programok megvalósítása,
* az intézményvezető feladata és felelőssége az intézmény szakszerű, jogszerű és hatékony működésének biztosítása, szakmai tevékenységének irányítása, az intézmény képviselete, az intézmény foglalkoztatottjai felett a munkáltatói jogok gyakorlása,
* az intézmény működését érintő pályázati kiírások figyelemmel kísérése, a pályázatok benyújtása,
* képviselő-testületi ülésre az intézményt érintő előterjesztések elkészítése, részvétel a képviselő-testületi ülésen az intézményt érintő témák tárgyalásakor,
* az intézményvezető felelős az intézmény gazdálkodásáért, a fenntartó önkormányzat által hozott, az intézményt érintő döntések végrehajtásáért.

**Munkabér és egyéb juttatások:**

A munkabér és egyéb juttatások megállapítására Sajószentpéter Városi Önkormányzat Képviselő-testületének döntései és az Mt. rendelkezései az irányadóak.

**A munkakör betöltésének feltételei:**

* magyar állampolgárság,
* büntetlen előélet,
* cselekvőképesség,
* a pályázó nem áll a tevékenység folytatását kizáró foglalkozástól eltiltás hatálya alatt,
* a pályázó az integrált kulturális intézményekre vonatkozó, a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet (a továbbiakban: Rendelet) 3. § (1) bekezdése szerint megfelel a Rendelet 1. mellékletében meghatározott követelményeknek:
* felsőfokú végzettség és közművelődési szakképzettség vagy nem szakirányú felsőfokú végzettség és felsőfokú szakirányú szakképesítés,
* végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben szerzett legalább ötéves szakmai gyakorlat,
* kiemelkedő szakmai vagy szakirányú tudományos tevékenység végzése.

**További pályázati feltételek**

* a Rendelet 4. §-a szerint a vezető állású munkakör betöltésének feltétele államháztartási és vezetési ismereteket nyújtó, legalább 120 órás képzés igazolt elvégzése. Ennek hiányában a vezető állású munkavállalói munkakör betöltését követő két éven belül köteles a képzést elvégezni, és az ezt igazoló okiratot a munkáltatói jogkör gyakorlójának bemutatni; aki a képzést határidőben nem végzi el, és a képzés elvégzését igazoló okiratot nem mutatja be, a pályázati kiírás szerinti munkaviszonyban nem foglalkoztatható tovább; mentesül a képzés elvégzésének kötelezettsége alól, aki jogász vagy közgazdász szakképzettséggel rendelkezik.

**A pályázat elbírálásánál előnyt jelent:**

* integrált kulturális intézményben szerzett vezetői tapasztalat,
* helyismeret,
* pályázatíró tapasztalat,
* B kategóriás jogosítvány.

**Elvárt kompetenciák:**

* kiváló szintű szóbeli és írásbeli kommunikációs készség, szervezőkészség, együttműködő képesség.

**A pályázat részeként benyújtandó iratok, igazolások:**

* részletes szakmai önéletrajz,
* az intézmény vezetésére, fejlesztésére vonatkozó részletes szakmai és vezetési program, kiegészítve a szakmai helyzetelemzésre épülő jövőbeni fejlesztési elképzelésekkel (vezetői program),
* iskolai végzettséget, felsőfokú végzettséget, szakképzettséget, szakképesítést, szakvizsgát igazoló bizonyítványok, okiratok másolata, szakmai gyakorlatot igazoló dokumentumok, korábbi jogviszonyokra vonatkozó igazolások,
* 3 hónapnál nem régebbi hatósági erkölcsi bizonyítvány, amellyel a pályázó igazolja a büntetlen előéletet és azt, hogy nem áll a betöltendő munkakör ellátásához szükséges tevékenység folytatását kizáró foglalkozástól eltiltás hatálya alatt,
* az államháztartási és vezetési ismereteket nyújtó, legalább 120 órás képzés elvégzését igazoló okirat másolata, vagy a pályázó nyilatkozata arról, hogy a képzést a vezető állású munkavállalói munkakör betöltését követő két éven belül elvégzi, és az ezt igazoló okiratot a munkáltatói jogkör gyakorlójának bemutatja,
* a pályázó nyilatkozata arról, hogy hozzájárul a pályázati anyagában foglalt személyes adatainak a pályázati eljárással összefüggésben történő kezeléséhez, valamint ahhoz, hogy a pályázati eljárásban résztvevők azt megismerjék és abba betekintsenek,
* a pályázó nyilatkozata arra vonatkozóan, hogy pályázatának elbírálására a képviselő-testület zárt vagy nyílt ülésén kerüljön sor,
* a pályázó nyilatkozata a vagyonnyilatkozat-tételi kötelezettség teljesítésének vállalására vonatkozóan,
* a pályázó nyilatkozata arról, hogy nem áll fenn vele szemben az Mt. 211. § szerinti összeférhetetlenségi ok.

**A pályázat benyújtásának határideje:** 2023. március 27.

A pályázati kiírással kapcsolatosan további információt Dr. Faragó Péter polgármester nyújt, a 06-48/521-037-es telefonszámon.

**A pályázatok benyújtásának módja:**

* Postai úton, a pályázatnak a Sajószentpéter Városi Önkormányzat címére történő megküldésével (3770 Sajószentpéter, Kálvin tér 4.). Kérjük a borítékon feltüntetni a pályázati azonosító számot: I01/181-1/2023, valamint „Igazgatói (intézményvezetői) pályázat - Sajószentpéteri Művelődési és Sportközpont, Városi Könyvtár”
* Elektronikus úton: Dr. Faragó Péter polgármester részére a titkarsag@sajoszentpeter.hu e-mail címen keresztül.
* Személyesen: Sajószentpéter Városi Önkormányzat 3770 Sajószentpéter, Kálvin tér 4.

**A pályázat elbírálásának módja és határideje:**

Az érvényes pályázatot benyújtó pályázót a pályázati határidő lejártát követő harminc napon belül a munkáltatói jogkör gyakorlója által létrehozott - a kulturális intézmény alapfeladatait érintően szakértelemmel rendelkező tagokból álló bizottság hallgatja meg. A pályázatokról a bizottság írásba foglalt véleményét mérlegelve Sajószentpéter Városi Önkormányzat Képviselő-testülete dönt a pályázati határidő lejártát követő következő ülésén.

Sajószentpéter Városi Önkormányzat Képviselő-testülete fenntartja a jogot arra, hogy a pályázati eljárást eredménytelenné nyilvánítsa.

**A pályázati kiírás közzétételének helye, ideje:**

Sajó Televízió: 2023. február 23.

Sajószentpéter város honlapja: www. sajoszentpeter.hu: 2023. február 23.

kulturális intézmény honlapja: www.spmsk.hu: 2023. február 23.